CELEX: 32022R0502
Language: lv
Date: 2022-03-29 00:00:00
Title: Komisijas Īstenošanas regula (ES) 2022/502 (2022. gada 29. marts), ar ko attiecībā uz kūpināšanas aromatizētāju pirmapstrādes produkta Scansmoke PB 1110 atļaujas turētāja nosaukumu groza Īstenošanas regulu (ES) Nr. 1321/2013 (Dokuments attiecas uz EEZ)

30.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 102/6
               
            
         KOMISIJAS ĪSTENOŠANAS REGULA (ES) 2022/502
         (2022. gada 29. marts),
         ar ko attiecībā uz kūpināšanas aromatizētāju pirmapstrādes produkta Scansmoke PB 1110 atļaujas turētāja nosaukumu groza Īstenošanas regulu (ES) Nr. 1321/2013
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 2065/2003 (2003. gada 10. novembris) par kūpināšanas aromatizētājiem, ko izmanto vai kas ir paredzēti izmantošanai pārtikas produktos vai uz tiem (1), un jo īpaši tās 11. pantu,
         tā kā:
         
                     (1)
                  
                  
                     2021. gada 1. oktobrīAzelis Denmark A/S (“pieteikuma iesniedzējs”) saskaņā ar Regulas (EK) Nr. 2065/2003 11. panta 1. punktu iesniedza pieteikumu, kurā lūdz mainīt kūpināšanas aromatizētāju pirmapstrādes produkta Scansmoke PB 1110 atļaujas turētāja nosaukumu, kas norādīts Komisijas Īstenošanas regulā (ES) Nr. 1321/2013 (2).
                  
               
                     (2)
                  
                  
                     Pieteikumā pieteikuma iesniedzējs norāda, ka kūpināšanas aromatizētāju pirmapstrādes produkta Scansmoke PB 1110 atļauja ir nododama uzņēmumam proFagus GmbH. Šīs informācijas pamatošanai pieteikuma iesniedzējs iesniedza nodošanas līgumu, ko tas attiecībā uz kūpināšanas aromatizētāju pirmapstrādes produktu Scansmoke PB 1110 ir noslēdzis ar uzņēmumu proFagus GmbH.
                  
               
                     (3)
                  
                  
                     Atļaujas turētāja ierosinātā nosaukuma maiņa ir tikai administratīva un tāpēc neparedz attiecīgo produktu novērtēšanu no jauna.
                  
               
                     (4)
                  
                  
                     Tāpēc Īstenošanas regula (ES) Nr. 1321/2013 būtu attiecīgi jāgroza.
                  
               
                     (5)
                  
                  
                     Lai nodrošinātu raitu pāreju, ir lietderīgi paredzēt, ka kūpināšanas aromatizētāju pirmapstrādes produktu Scansmoke PB 1110 (un kūpināšanas aromatizētājus, kuri no tā iegūti, un pārtikas produktus, kuri tos satur), kas atbilst noteikumiem, kuri bija piemērojami pirms šīs regulas spēkā stāšanās dienas, arī turpmāk drīkst laist tirgū un lietot, līdz beidzas esošie krājumi.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Grozījums Īstenošanas regulā (ES) Nr. 1321/2013
            Īstenošanas regulas (ES) Nr. 1321/2013 pielikumā dotajā tabulā ierakstu par kūpināšanas aromatizētāju pirmapstrādes produktu Scansmoke PB 1110 groza šādi:
            
                        1)
                     
                     
                        trešajā rindā “Atļaujas turētāja nosaukums” vārdus “Azelis Denmark A/S” aizstāj ar vārdiem “proFagus GmbH”;
                     
                  
                        2)
                     
                     
                        ceturtajā rindā “Atļaujas turētāja adrese” vārdus “Lundtoftegaardsvej 95, 2800 Lyngby, DĀNIJA” aizstāj ar vārdiem “Uslarer Str. 30, 37194 Bodenfelde, VĀCIJA”.
                     
                  
         
            2. pants
            Pārejas pasākumi
            Īstenošanas regulas (ES) Nr. 1321/2013 pielikumā norādīto kūpināšanas aromatizētāju pirmapstrādes produktu Scansmoke PB 1110, kā arī no tā iegūtus kūpināšanas aromatizētājus un minēto kūpināšanas aromatizētāju pirmapstrādes produktu vai no tā iegūtus kūpināšanas aromatizētājus saturošus pārtikas produktus, kas ražoti un marķēti pirms 2022. gada 19. aprīļa saskaņā ar noteikumiem, kuri bija piemērojami pirms 2022. gada 19. aprīļa, arī turpmāk drīkst laist tirgū un lietot, līdz beidzas esošie krājumi.
         
         
            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 29. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 309, 26.11.2003., 1. lpp.
         
         
            (2)  Komisijas Īstenošanas regula (ES) Nr. 1321/2013 (2013. gada 10. decembris), ar ko izveido Savienības sarakstu ar atļautiem kūpināšanas aromatizētāju pirmapstrādes produktiem, kurus izmanto pārtikas produktos vai uz tiem un/vai gatavo kūpināšanas aromatizētāju ražošanā (OV L 333, 12.12.2013., 54. lpp.).